Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: 15/2006. (IV. 3.) OM rendelethez]
Paragraph Index: 2828

7. a) A mesterképzési szakon végzettek ismerik: - a sport- és mozgástudomány, valamint az egészségtudomány alapvető ismereteit, továbbá azon egészségügyi szervezési, közgazdasági és jogi feladatokat, melyek szükségesek a preventív egészségtudományok műveléséhez és az egészségügyi kockázatkezeléshez az egészségügy és a társadalom legkülönbözőbb szintjein; - a sport- és egészségtudományi kutatások elméletét és módszertanát abból a célból, hogy alkalmasak legyenek a legmagasabb szintű tudományos kutatás művelésére e tudományágakban; - a megfelelő tudomány területek nemzetközi irodalmát, és elsajátítják azt a készséget, ami alkalmassá teszi őket a tudomány legújabb nemzetközi vívmányainak felismerésére, elsajátítására, továbbfejlesztésére a tudományos kutatómunka és pályázatírás ismeretanyagának birtokában; - a fizikai teljesítmény korszerű vizsgálóeszközökkel és -módszerekkel történő megállapításának folyamatát, mely alkalmassá teszi a végzett hallgatót az egészségfejlesztésre, a mozgásterápiai rehabilitáció lefolytatására az alkalmazott legkorszerűbb eszközök használatával; - a terhelés-élettan és a klinikai terhelés-élettan eszközös vizsgálatának módszereit, beleértve a klinikai fiziológiai diagnosztikai módszereket is; - a sportolás és az élsportolók kiválasztása (tehetség-felismerés) folyamatának specifikus mozgástani, orvosbiológiai és pszicho-pedagógiai törvényszerűségeit, a sportsérülések rehabilitációjának szakmai követelményeit; - a mozgásterápia mellett a táplálkozás- és a pszichoterápia módszereit szakirányoktól függően, - valamint az intézmény tantervében meghatározott idegen szaknyelvet.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes